Taxi (amerikansk TV-serie)

Taxi er en amerikansk komiserie som gikk på amerikansk TV fra 1978 til 1983. Handlingen var lagt til et drosjeselskap i New York som ble drevet av den litt spydige og gretne Louie. De ledene rollen ble spilt av Danny DeVito, Judd Hirsch, Jeff Conaway, Marilu Henner, Tony Danza, Randall Carver, Christopher Lloyd, Carol Kane og Andy Kaufman. Serien ble vist på ABC i perioden 1978–82 og på NBC fra 1982 til 1983.

Taxi ble tre ganger belønnet med Emmy-prisen for beste komiserie. I tillegg vant den en Golden Globe for beste TV-serie.

Den er ikke så kjent i Norge, men ble sendt på TVNorge fra 1997.

Om serien 
Taxi var på sitt mest populære i USA i de to første sesongene. Serien lå da på henholdsvis 10. og 13.-plass over de mest sette seriene og hadde rundt 18 millioner seere ukentlig. Etter 1980 dalte dens popularitet en del.

Handling 
TV-serien fokuserer på en gruppe ansatte som jobber nattskift ved det fiktive Sunshine Cab Company på Manhattan. Blant sjåførene er Alex Reiger, som er desillusjonert over tilværelsen sin. Blant de andre sjåførene er blant andre Tony Banta, en bokser som nylig har gått på en rekke tap i bokseringen. Bobby Wheeler, en sliten skuespiller som arbeider som sjåfør mens han venter på skuespiller-oppdrag.

John Burns (som ble skrevet ut av serien etter den første sesongen) arbeider som sjåfør, samtidig som han studerer ved college. Til tross for humoren i TV-serien, takler serien også forskjellige dramatiske livsproblemer, deriblant narkotika-avhengighet, aleneforeldre, blindhet, overvekt, dissosiativ identitetsforstyrrelser, mishandling av dyr, homoseksualitet, rasisme, skilsmisse, seksuell trakassering, spilleavhengighet eller sorg.

Skuespillere 
 Judd Hirsch som Alex Reiger
 Danny DeVito som Louie De Palma
 Marilu Henner som Elaine Nardo.
 Tony Danza som Tony Banta
 Andy Kaufman som Latka Gravas.
 Christopher Lloyd som pastor Jim Ignatowski.
 J. Alan Thomas som Jeff Bennett.
 Jeff Conaway som Bobby Wheeler.
 Carol Kane som Simka Dahblitz-Gravas.
 Randall Carver som John Burns.
 T.J. Castronovo som Tommy Jeffries.
 Rhea Perlman som Zena Sherman.
 Al Rosen som en drosje-sjåfør.
 Louise Lasser som Phyllis Bornstein Consuelos.
 Susan Kellermann som Greta Gravas.
 Melanie Gaffin som Jennifer

Referanser

Eksterne lenker
 

Komiserier fra USA
TV-serier fra 1970-årene, fra USA
TV-serier fra 1980-årene, fra USA
Emmy-prisen for beste TV-program
Golden Globe for beste TV-program
TV-produksjoner på ABC
TV-produksjoner på NBC